El Centre Cultural Mario Monreal acull l'exposició 'Empremtes' de Miquel Amer
27 de març 2017

![Imagen 1](/media/f1danc1o/15-empremtes-cuerpo.jpg)

La delegació de Cultura de l'Ajuntament de Sagunt acull en el C.C. Mario Monreal l'exposició _Empremtes_ de Miquel Amer. La inauguració se celebrarà dijous que ve 31 de març a les 19.00 hores.

L'artista autodidacta Miquel Amer Pérez naix l'any 1949 en Benifairó de la Vall de Segó. La seua obra està realitzada en arena. L'obra que ara s'exposa en el Mario Monreal porta per títol _Empremtes_, fonamentalment empremtes de desaprofitaments i fulles d'arbres sobre paper i ciment marbrejat.

La sèrie produïda en obra plana i escultura és aclaparadora. La selecció de les quaranta peces que s'exposaran han sigut triades per Josep Espinosa, llicenciat en Belles arts i professor de Secundària. Manuel Civera, amic de l'artista, assegura que Miquel “és un obrer de l'art que s'atreveix a expressar, mitjançant arena i pigments, composicions abstractes amb resultats sorprenents per la textura, les degradacions i les formes".

*   [](http://www.facebook.com/sharer.php?u=https://aytosagunto.es/va/actualitat/el-centre-cultural-mario-monreal-acull-l-exposicio-empremtes-de-miquel-amer/ "Facebook")
*   [](http://twitter.com/share?url=https://aytosagunto.es/va/actualitat/el-centre-cultural-mario-monreal-acull-l-exposicio-empremtes-de-miquel-amer/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-cultural-mario-monreal-acull-l-exposicio-empremtes-de-miquel-amer/ "Linked In")
*   [](mailto:?body=https://aytosagunto.es/va/actualitat/el-centre-cultural-mario-monreal-acull-l-exposicio-empremtes-de-miquel-amer/)